31983L0253
L 143/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 25 май 1983 година
за изменение на Директива 82/400/ЕИО за изменение на Директива 77/391/ЕИО и относно въвеждане на допълнителна мярка на Общността за ликвидиране на бруцелозата, туберкулозата и левкозата по говедата
(83/253/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално 43 от него,
като взе предвид предложението на Комисията (1),
като взе предвид становището на Асамблеята (2),
като взе предвид становището на Икономическия и социален комитет (3),
като има предвид, че Директива 82/400/ЕИО на Съвета (4) въвежда по-специално допълнителна мярка на Общността за ликвидирането на бруцелозата, туберкулозата и левкозата по говедата;
като има предвид, че е необходимо, за да се гарантира прозрачността при отпускането на сумите, да се включат всички разходи по различните мерки на Общността във ветеринарната област в главата, включваща разноските в селскостопанския сектор;
като има предвид, че, за да се приложат подходящи финансови правила и правила, свързани с паричната политика и процедури за разходите на Общността, свързани с прилагането на горепосочената мярка, подходящите членове от Регламент (ЕИО) № 729/70 на Съвета от 21 април 1970 г. относно финансирането на общата селскостопанска политика (5), последно изменен с Регламент (ЕИО) № 3509/80 (6), и Регламент (ЕИО) № 129/78 на Съвета от 24 януари 1978 г. за обменните курсове, които трябва да се прилагат за целите на общата политика на земеделските структури (7) трябва да бъдат направени приложими mutatis mutandis,
ПРИЕ НАСТОЯЩАТА ДИРЕКТИВА:
Член 1
В Директива 82/400/ЕИО се добавя следният член 7а:
„Член 7а
Регламент (ЕИО) № 129/78 и членове 8 и 9 от Регламент (ЕИО) № 729/70 се прилагат mutatis mutandis.“
Член 2
Адресати на настоящата директива са държавите-членки.
Съставено в Брюксел на 25 май 1983 година.